
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 533 

30 Ιουνίου 1997 


ΠΕΡΙΕΧ ΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Σύσταση Οργανισμού Εσωτερικής Υπηρεσίας Δημοτι¬ 
κού Παιδικού Σταθμού Σάμου. 1 

Συμπλήρωση της 1280/19.5.97 απόφασης Νομάρχη 
Αιτωλ/νίας «περί χορηγήσεως αδειών από 

Προέδρους Κοινοτήτων». 2 

Τροποποίηση της 21492/4.9.95 απόφασης Αναπλη¬ 
ρωτή Περιφερειακού Διευθυντή Ν. Μεσσηνίας. 3 

Τροποποίηση και συμπλήρωση της 2430/27.10.1995 
απόφασης για σύσταση της αμιγούς κοινοτικής ε¬ 
πιχείρησης Εξοχής με την επωνυμία «Κοινοτική 
Εταιρία Τοπικής Ανάπτυξης Εξοχής (Κ.Ε.Τ.Α. 


Εξοχής)», που δημοσιεύθηκε στο Φ.Ε.Κ. 968/ 


24.11.1995/τεύχος Β'. 4 

Απαγόρευση κυνηγίου ορεινής πέρδικας στην περιφέ¬ 
ρεια Λιδορικίου Ν. Φωκίδας. 5 

Μεταβίβαση αρμοδιότητας επί ασφ/κής περιοχής, από 
το Τοπικό Υποκ/μα ΙΚΑ Ν. Φιλαδέλφειας, στο 
Τοπικό Υποκ/μα ΙΚΑ Αγ. Αναργύρων. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στη Φ. 711/Β7/146/96 από¬ 
φαση ΥΠΕΠΘ. 7 

Διορθώσεις σφαλμάτων στην 7001/2/826ιβ/22.5.1997 
απόφαση του Αρχηγού της Ελληνικής Αστυνομίας.. 8 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. ΕΣ; 2130 (1) 

Σύσταση Οργανισμού Εσωτερικής Υπηρεσίας Δημοτι¬ 
κού Παιδικού Σταθμού Σάμου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις του άρθρου 12 του Ν. 1188/1981 
«Κώδικας καταστάσεως Προσωπικού Οργανισμών 
Τοπικής Αυτοδιοίκησης» όπως αντικαταστάθηκε με το Ν. 
2307/1995, παράγρ. 5 άρθρο 8. 

2. Τις διατάξεις της παραγρ. 6 του άρθρου 4 του Ν. 


2240/1994 «Συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις» - αρμοδιότητες 
Περιφερειακού Διευθυντή. 

3. Τις διατάξεις του άρθρου 14 Ν. 2399/1996, σε συν¬ 
δυασμό με την αρ. 470/17.5.1995 απόφαση του Γενικού 
Γραμματέα Περιφέρειας Βορείου Αιγαίου, περί ορισμού 
αναπληρωτή Περιφερειακού Διευθυντή Νομού Σάμου. Το 
γεγονός ότι δεν έχει δημοσιευθεί ο Οργανισμός 
Περιφέρειας Βορείου Αιγαίου. 

4. Την αρ. 5869/19.12.1995 απόφαση Περιφερειακού 
Δ/ντή Ν. Σάμου «προσαρμογή της συστατικής πράξης του 
ΚΡΑΤΙΚΟΥ ΠΑΙΔΙΚΟΥ ΣΤΑΘΜΟΥΣΑΜΟΥστιςδιατάξειςτου 
Δ.Κ.Κ.», όπως δημοσιεύτηκε στο ΦΕΚ 14/12.1.1996τ.Β'. 

5. Την αρ. 75/1.11.1996 απόφαση του Διοικητικού 
Συμβουλίου του Δημοτικού Παιδικού Σταθμού Σάμου, 
που υποβλήθηκε στην Υπηρεσία μας μαζί με την έγκριση 
του Δημοτικού Συμβουλίου Σαμίων στην απόφαση του αρ. 
249/27.11.1996. 

6. Την σύμφωνη γνώμη του Υπηρεσιακού Συμβουλίου 
Ο.Τ.Α. Νομού Σάμου, όπως διατυπώθηκε στο πρακτικό 
του Νο 1/26.3.1997. 

7. Την αρ. 645/8.4.1997 απόφαση Νομάρχη Σάμου περί 
καθορισμού ύψους Επιχορήγησης Ιδρυμάτων Παιδικής 
Προστασίας, αποφασίζουμε: 

Εγκρίνουμε την αρ. 75/1.11.1996 απόφαση του 
Διοικητικού Συμβουλίου Δημοτικού Παιδικού Σταθμού 
Σάμου, όπως τροποποιήθηκε στο μέρος που αφορά την 
σύσταση των οργανικών θέσεων του προσωπικού, με την 
σύμφωνη γνώμη του Υπηρεσιακού Συμβουλίου Ο.Τ.Α. 
Νομού Σάμου. 

Έτσι η διάρθρωση του Οργανισμού Εσωτερικής 
Υπηρεσίας του Παιδικού Σταθμού Δήμου Σαμίων έχει ό¬ 
πως παρακάτω: 

Άρθρο Ιο 

Ο Δημοτικός Παιδικός Σταθμός Σάμου έχει την ημερή¬ 
σια διατροφή, διαπαιδαγώγιση και ψυχαγωγία βρεφών 
και νηπίων τα οποία δεν μπορούν να έχουν στο οικογενει¬ 
ακό τους περιβάλλον την απαραίτηση φροντίδα λόγω α- 
πασχολήσεως των εργαζομένων γονέων τους ή λόγω άλ¬ 
λων κοινωνικών αιτιών. 

Άρθρο 2ο 

Όπου στα επόμενα άρθρα του Κανονισμού αυτού ανα- 

φέρεται η λέξη «ΣΤΑΘΜΟΣ» νοείται Δημοτικός Παιδικός 
Σταθμός Σάμου κατά περίπτωση. 

Αρθρο 3ο 

Διοίκηση 

1.0 Σταθμός διοικείται από πενταμελές Δ.Σ. που ορίζεται 
από το Δημοτικό Συμβούλιο, με τους αναπληρωτές τους. 

2. Πρόεδρος του Δ.Σ. είναι ο Δήμαρχος ή νόμιμος ανα¬ 
πληρωτής του. 

3. Η σύνθεση Δ.Σ. είναι αυτή που προβλέπεται κάθε φο¬ 
ρά από την κείμενη Νομοθεσία. 

4. Το Δ.Σ. καλείται από τον Πρόεδρο σε συνεδρίαση με 
έγγραφη πρόσκληση, στην οποία αναγράφονται τα προς 
συζήτηση θέματα και βρίσκεται σε απαρτία εφόσον παρί- 
στανται τρία μέλη αυτού. Η έγγραφη πρόσκληση δύναται 
να αντικατασταθεί με τηλεφώνημα ή τηλεγράφημα, στις 
περιπτώσεις δε αυτές αποδεικνύεται από σχετική σημείω¬ 
ση σε ειδικό βιβλίο, η οποία πρέπει να φέρει χρονολογία 
και υπογραφή του προσώπου που έκανε την πρόσκληση, 
όταν κωλύονται τα καλούμενα μέλη πρέπει να ειδοποιούν 
έγκαιρα τον Γραμματέα του Σ/λίου ο οποίος και θα φρο¬ 
ντίζει για την πρόσκληση του αναπληρωματικού μέλους 
σύμφωνα με τα παραπάνω. Εφόσον μετέχει στο Δ.Σ ανα¬ 
πληρωματικό μέλος πρέπει να γίνεται ρητή μνεία στα πρα- 
κτικάτης απουσίας ή του κωλύ ματος του τακτικού μέλους, 

5. Οι συνεδριάσεις του Δ.Σ. είναι τακτικές ή έκτακτες. Οι 
τακτικές γίνονται μέχρι 2 φορές τον μήνα και ορίζονται με 
πράξη του Δ.Σ. και οι έκτακτες εφόσον το ζητήσει ο 
Πρόεδρος του Δ.Σ. ή υποβληθεί γραπτή αίτηση από δύο 
μέλη αυτού, στην οποία θα αναφέρονταιταπρος συζήτη¬ 
ση θέματα, και υποχρεωτικά μέσα σε πέντε (5) ημέρες, συ- 
γκαλείται έκτακτη συνεδρίαση από τον Πρόεδρο του Δ.Σ. 

6. Για κάθε συνεδρίαση του Δ.Σ. τηρούνται από τον 
Γραμματέα του πρακτικά τα οποία καταχωρούνται σε α- 
ριθμημένο και σφραγισμένο κατά σελίδα βιβλίο πρακτι¬ 
κών που θεωρείται από τον Πρόεδρο του Δ.Σ. 

Άρθρο 4ο 

Αρμοδιότητες του Δ.Σ. 

Τ Το Δ . Σ. ασκέ ί τις πα ρακάτω: 

α> Είναι αρμόδιο να χειρίζεται κάθε υπόθεση που ανα- 
φέρεται στα δικαιώματα και τις υποχρεώσεις του 
Σταθμού και είναι υπεύθυνο απέναντι του Δημοσίου για 
την περιουσία γενικά του ιδρύματος. 

β) Φροντίζει για την έγκαιρη βεβαίωση και είσπραξη των 
πόρων του ιδρύματος και παρακολουθεί και ελέγχει τα¬ 
κτικά τη διαχείρηση τη χρηματική καθώς και του υλικού 
την οποία ειδικότερα παρακολουθεί ο ελεγκτής του Δ.Σ. 

γ) Καταρτίζει τον πρ/σμό εσόδων και εξόδων του 
Σταθμού και υποβάλει τούτον για έγκριση στο Δημ. Σ/λιο. 

δ) Συντάσσει τον απολογισμό και ισολογισμό των εσό¬ 
δων και εξόδων που πραγματοποίησε ο Σταθμός και υπο¬ 
βάλλει τα στοιχεία αυτά στο Δήμο και εν συνεχεία στο 
Ελεγκτικό Συνέδριο για τον κατασταλτικό έλεγχο. 

ε) Ορίζει το είδος, την ποσότητα και τον τρόπο προμή¬ 
θειας των τροφίμων και των υλικών καθώς και της εκτέλε¬ 
σης έργων και εργασιών μέσα στα πλαίσια των πιστώσε¬ 
ων του πρ/σμού και των κειμένων κάθε φορά διατάξεων. 

στ) Εγκρίνει το διαιτολόγιο ανάλογα με το ημερήσιο ε¬ 
φόδιο τροφοδοσίας και σύμφωνα με το ποσοτολόγιο. 

ζ) Φροντίζει για την εκποίηση των υλικών του Σταθμού 
σύμφωνα με τις διατάξεις που ισχύουν κάθε φορά για το 
θέμα αυτό. 


η) Επίσης προβαίνει στην αγορά γηπέδων, οικοπέδων 
και κτιρίων κατάτην διαδικασία που προβλέπεται στηνκεί- 
μενη Νομοθεσία. 

θ) Αποφασίζει για την εγγραφή και την διαγραφή των 
παιδιών. 

ι) Είναι υπεύθυνο για την καλή λειτουργία του Στάθμου 
και εφαρμόζει για το σκοπό αυτό την κείμενη Νομοθεσία, 
τον Κανονισμό λειτουργίας του Σταθμού και τις εγκύκλιες 
οδηγίες. 

ια) Ασκεί την πειθαρχική εξουσία στο βοηθητικό προ¬ 
σωπικό μαγειριού και στο προσωπικό καθ/τος βοηθητι¬ 
κών εργασιών του ιδρύματος, σύμφωνα με τις κείμενες 
διατάξεις του πειθαρχικού δικαίου. Την διαπίστωση πει¬ 
θαρχικού αδικήματος υπαλλήλου που έχει την ιδιότητα 
του δημοσίου υπαλλήλου αναφέρει αμέσως στην Περιφ. 
Δ/ση ή στο Υπουργείο ανάλογα με το παράπτωμα για να 
κινηθεί η πειθαρχική διαδικασία, σύμφωνα με τις διατά¬ 
ξεις του Υπαλληλικού Κώδικα. 

ιβ) Με απόφασή του καθορίζεται κάθε φορά η έναρξη 
και το τέλος της εργασίας του προσωπικού του Σταθμού 
με τέτοιο τρόπο ώστε να καλύπτεται το ωράριο λειτουρ¬ 
γίας του ιδρύματος, σύμφωνα με τις διατάξεις που ισχύ¬ 
ουν κάθε φορά. Ιδιαίτερη μέριμνα λαμβάνεται ώστε τις ώ¬ 
ρες αιχμής της λειτουργίας του Σταθμού να είναι παρόν 
το σύνολοτου προσωπικού. 

ιγ) Μεταβάλλει προσωρινά τον τρόπο προσφοράς των 
καθηκόντωντου προσωπικού, οπότε επιβάλλουντούτοει- 
δικές έκτακτες ανάγκες του Σταθμού. 

ιδ) Καθορίζει μεταξύ των υπαλλήλων που ανήκουν στον 
κλάδο βοηθητικού προσωπικού μαγειριού ποιος θα ασκεί 
καθήκοντα μαγείρου και ποιος βοηθού εφόσον υπηρε¬ 
τούν δύο υπάλληλοι στον ίδιο αυτό κλάδο. 

ιε) Ασκεί όλες τις υπόλοιπες αρμοδιότητες που προβλέ- 
πονται από την κείμενη Νομοθεσία και τις εγκύκλιες οδη¬ 
γίες. 

2.0 Πρόεδρος του Δ.Σ. εκπροσωπεί τον Σταθμό στα δι¬ 
καστήρια και σε κάθε γενικά αρχή για κάθε έννομη αυτού 
σχέση και αλληλογραφεί με κάθε δημόσια αρχή. 

Τα καθήκοντα αυτά εκτελούνται από τον Αντιπρόεδρο 
σε περίπτωση απουσίας ή κωλύματος του. 

Υπογράφει μαζί με τον ελεγκτή του Δ.Σ. και την Λ^ντρια 
ή τον Γ ραμματέα του Σταθμού κάθε παραστατικό στοι¬ 
χείο σχετικά με τη διαχείρηση και την τήρηση των βιβλίων 
διοίκησης καιδιαχείρησηςτου Σταθμού. 

Ασκεί τις αρμοδιότητες που προβλέπονται τόσο από τον 
παρόντα κανονισμό όσο και από άλλες ειδικότερες ρυθμί- 
σεις. 

Για την άσκηση ουσιαστικής εποπτείαςτου Σταθμού τα 
μέλη του Δ.Σ. είναι υποχρεωμένα να επισκέπτονται αυτόν 
τακτικά και εκ περιτροπής κατά τις εργάσιμες ημέρες. 

Ο Πρόεδρος του Δ.Σ. προΐσταται των υπηρεσιών και του 
προσωπικού του Σταθμού και εν γένει ασκεί όλα τα καθή¬ 
κοντα και τις αρμοδιότητες που απορρέουν από τον 
Δημοτικό και Κοινοτικό Κώδικα και τον παρόντα κανονισμό. 

Άρθρο 5ο 

Οι θέσεις του προσωπικού του Δημοτικού Παιδικού 
Σταθμού Σάμου διαρθρώνονται σε κλάδους, βαθμούς και 
ειδικές κατηγορίες προσωπικού ως ακολούθως: 

Α'. ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
1 Κλάδος ΔΕΙ Διοικητικού Μία (1) θέση. 

Β . ΘΕΣΕΙΣ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ 
1. Κλάδος ΠΕ Νηπιαγωγών ΑΕΙ ή Νηπιαγωγών ΤΕ 
θέσεις τέσσερις (4) (γιατο ΝηπιακόΤμιήμα). 

2. Κλάδος ΤΕ9 ΒρεφονηπιοκομίαςΤΕΙ 

τέσσερις (4) (για το βρεφικό Τμήμα). 

Γ'. ΘΕΣΕΙΣ ΒΟΗΘΗΤΙΚΟΥ ΠΡΟΣΩΠΙΚΟΥ 

1. Μία θέση (1) κλάδου βοηθητικού προσωπικού μαγεί¬ 
ρων ΥΕ14. 

2. Μία θέση (1) κλάδου βοηθ. προσωπικού βοηθός μα¬ 
γείρου ΥΕ14. 

3. Τρεις θέσεις (3) κλάδου βοηθητικού προσωπικού κα¬ 
θαριότητας ΥΕ16. 

Αρθρο 6ο 

Ο τρόπος πρόσληψης και τα τυπικά προσόντα του μόνι¬ 
μου προσωπικού προβλέπονται από τις διατάξεις του Ν. 
1188/81 περί καταστάσεως προσωπικού ΟΤΑ, 

Τα καθήκοντα, τους περιορισμούς, το χρόνο εργασίας, 
την αστική ευθύνη, τα δικαιώματα, τις άδειες, τις μεταβο¬ 
λές υπηρεσιακής κατάστασης, τις ηθικές αμοιβές, τα πει- 
ραρχικά αδικήματα, τις ποινές, τη λύση της υπαλληλικής 
σχέσης των, την ιατροφαρμακευτική και νοσοκομειακή 
περίθαλψη του μονίμου προσωπικού που προβλέπεται α¬ 
πό τον οργανισμό αυτό, ρυθμίζονται απότις διατάξειςτου 
Ν. 1188/81 και με τις μετέπειτα ισχύουσες διατάξεις. 

Άρθρο 7ο 

Λειτουργία Σταθμού 

Η λε ιτου ργία του Σταθμό ύ α ρχίζει από τη ν 07:00 κατά το 
χειμερινό ωράριο καιαπότην 06:45 ώρα κατάτο θερινό ω¬ 
ράριο και λήγει την 16:00 ώρα. 

Ο Σταθμός δεν λειτουργεί κατά τις ημέρες αργίας των 
Δημ. Υπηρεσιών (όχι όμως ημιαργιών) καθώς και τις ακό¬ 
λουθες ημέρες: 

α. Από 24 Δεκεμβρίου μέχρι της 5ης Ιανουάριου. 

β. Απάτην Μεγ. Πέμπτη μέχρι την Κυριακή του Θωμά. 

γ. Του Πολιούχου του Δήμου ή εορτασμού Εθν. Τοπικού 
γεγονότος, στην περίπτωση που η εορτή αυτή έχει καθιε¬ 
ρωθεί ως αργία για όλες τις Δημόσιες Υπηρεσίες, 
Εμπορικά Καταστήματα κλπ. της Σάμου. 

Τον μήνα Αύγουστο ο Σταθμός δεν λειτουργεί. 

Κατά τον μήνα αυτό (Αύγουστο) α) εκτελούνται οι τυχόν 
αναγκαίες επισκευές, β) οι υπάλληλοι των κλάδων βρεφο- 
νηπιοκομίας ή Νηπιαγών (προσωρινός) λαμβάνουν υπο¬ 
χρεωτικά το ήμισυ της ετήσιας κανονικής τους άδειας, το 
δε υπόλοιπο ή μέρος αυτής το λαμβάνουν σε ένα οποιο- 
δήποτε άλλο μήνα που θα το επιτρέπουν οι υπηρεσιακές 
ανάγκες του Σταθμού οι οποίες εκτιμούνται από το Δ.Σ., 
γ) το λοιπό προσωπικό λαμβάνει υποχρεωτικά ολόκληρη 
την κανονική του άδεια και σε περίπτωση που δεν εξα¬ 
ντληθούν όλες οι μέρες το μήνα αυτό, τις υπόλοιπες τις 
λαμβάνει σε άλλη ημερομηνία. 

Το προσωπικό που είναι αναγκαίο να παραμείνει στο 
Σταθμό τον παραπάνω μήνα, λόγω επισκευών του κτιρίου 
του λαμβάνει ολόκληρη ή μέρος της κανονικής του αδεί- 
ας σε ένα οποιοδήποτε άλλο μήνα που θα το επιτρέπουν 
οι υπηρεσιακές ανάγκες του Σταθμού οι οποίες εκτιμού- 
νται από το Δ.Σ. αυτού. 

Σε όλως εξαιρετικές περιπτώσεις που υπάρχει ανάγκη 
υπάλληλος του Σταθμού να λάβει μέρος της κανονικής 
του αδείας πέρα του παραπάνω μηνάς, όχι όμως περισ¬ 
σότερο του ημίσεος της αδείας, αυτή χορηγείται σε οποι- 
οδήποτε άλλο μήνα ύστερα από απόφαση του Δ.Σ. που ε- 
γκρίνεται από τον οικείο Νομάρχη, αφού προηγουμένως 
εκτιμηθούν οι ανάγκες του Σταθμού και δεν δημιουργη- 
θούν προβλήματα στην ομαλή και εύρυθμη λειτουργία 
αυτού. 


Το προσωπικό κατά τον παραπάνω μήνα δεν έχει θεμε¬ 
λιώσει δικαίωμα κανονικής αδείας, προσφέρει τις υπηρε¬ 
σίες του στο Ίδρυμα εάν υπάρχουν, διαφορετικά απα¬ 
σχολείται με θέματα άλλων Ιδρυμάτων ή Υπηρεσιών της 
πόλεως που εδρεύει ο Σταθμός, ύστερα από απόφαση 
του οικείου Κ. Περιφερειακού, την δε κανονική του άδεια 
λαμβάνει έναν οποιοδήποτε άλλο μήνα, αφ’ ότου θεμε¬ 
λιώσει τέτοιο δικαίωμα. 

Σε περίπτωση που υπάλληλος βρίσκεται σε αναρρωτική 
άδεια ή σε άδεια κυήσεως ή λοχείας όλο το πιο πάνω μή- 
μα, τότε η κανονική του άδεια που είναι υποχρεωτική να 
ληφθεί τον μήνα αυτό που θα μεταφερθεί σε έναν οποιο- 
δήποτε άλλο μήνα του χρόνου. 

Στην περίπτωση όμως που η προαναφερόμενη άδεια 
(αναρρωτική, κυήσεως ή λοχείας) λήξει μέσα στον πιο πά¬ 
νω μήνα τότε θα ακολουθήσει η χορήγηση της κανονικής 
του αδείας που είναι υποχρεωτική να λάβει μέσα στο μή¬ 
να αυτό, και να μέρος από αυτή δεν εξαντληθεί μέσα στο 
ίδιο μήνα τότε θα μεταφερθούν οι μέρες που θα του απο- 
μείνουν σ' ένα οποιοδήποτε άλλο μήνα του ίδιου χρόνου. 

Κατά τις περιόδους των εορτών των Χριστουγέννων και 
Πάσχα οι Σταθμοί διακόπτουν την λειτουργία τους το 
προσωπικό δεν υποχρεούται να προσέρχονται σ' αυτούς 
εκτός αν εξαιρετικοί λόγοι που εκτιμούνται από το Δ.Σ. ε¬ 
πιβάλουν την εκτέλεση υπηρεσίας από ορισμένους υπαλ¬ 
λήλους για την αντιμετούπιση ειδικών ή έκτακτων αναγκών 
για περιορισμένο αριθμό ημερών. 

Η απόφαση του Δ.Σ. που θα εκδοθεί για το σκοπό αυτό 
εγκρίνεται από την οικεία Περιφ. Δ/ση. 

Για τις Γιορτές των Χριστουγέννων δίδεται στα παιδιά 
την 23η Δεκεμβρίου συμβολικό δώρο που καθορίζεται με 
απόφαση του Διοικητικού Συμβουλίου. 

Την μέρα αυτή πραγματοποιούνται και εορταστικές εκ¬ 
δηλώσεις με συμμετοχή γονέοι ν και κηδεμόνων και των 
τοπικών αρχών. 

Κατά τα λοιπά ο Σταθμός την παραπάνω μέρα προσφέ¬ 
ρει τις υπηρεσίες του στα παιδιά που φιλοξενεί κανονικά 
χωρίς περικοπή του ωραρίου λειτουργίας του. 

Κάθε παράβαση από τις ρυθμίσεις που αναφέρονται 
στο παρόν άρθρο τιμωρείται πειθαρχικά το προσωπικό 
κατά τις διατάξεις των άρθρων 205 και μετά του 611/77 
Π.Δ/τος και των άρθρων 31 και μετά του Ν. 993/79. 

Άρθρο 7ο 

Καθήκοντα και αρμοδιότητες 
Α ΔΙΕΥΘΥΝΤΗΣ 

Χρέη Διευθυντού ασκεί υπάλληλος του κλάδου 
Νηπιαγωγών ή Βρεφονηπιοκομίας ο κατά βαθμό ανώτε¬ 
ρος και εν περιπτώσει ισοβαθμίας ο αρχαιότερος. 

Ο Διευθυντής παρίσταται κατά τις συνεδριάσεις του 
Διοικητικού Συμβουλίου χωρίς ψήφο, εισηγείταιτα θέμα¬ 
τα της πρόσκλησης που καταρτίζεται από τον Πρόεδρο 
του Δ.Σ. και εκφέρει την γνώμη του για κάθε θέμα που κα- 
ταχωρείται στα πρακτικά, φροντίζει για την πιστή εφαρ¬ 
μογή της κείμενης νομοθεσίας του κανονισμού λειτουρ¬ 
γίας του Σταθμού, των εγκυκλίων και οδηγιών και για την 
πιστή εκτέλεση των αποφάσεων του Διοικητικού 
Συμβουλίου. 

Είναι υπεύθυνος για την τήρηση του εκπαιδευτικού 
προγράμματος. 

Φροντίζει γαι την εσωτερική τάξη του Σταθμού και για 
κάθε σημειούμενη παράβαση ή ανωμαλία υποχρεούται 
να αναφέρεται στο Διοικητικό Συμβούλιο. 

Προίσταται όλων των υπαλλήλων του Σταθμού ασκώ¬ 
ντας τις προ βλεπόμενες απότις κείμενες διατάξεις αρμο¬ 
διότητες, παρακολουθεί δε και συντονίζει το έργο τους α¬ 
νάλογα προς τις ανάγκες που ανακύπτουν κάθε φορά. 

Συγκαλεί τουλάχιστον μία φορά το μήνα το προσωπικό 
του Σταθμού για συζήτηση και ενημέρωση σε γενικότερα 
θέματα που απασχολούν το Σταθμό και για προγραμματι¬ 
σμό νέων δραστηριοτήτων. 

Συντάσσει την εμπιστευτική αλληλογραφία του 
Ιδρύματος καθώς επίσης και την υπόλοιπη αλληλογραφία 
τούτου εφόσον για την τελευταία αυτή περίπτωση δεν υ¬ 
πηρετεί υπάλληλος των κλάδων Διοικητικού - Λογιστικού 
ή Διαχειριστών, ή υπηρετεί άλλα αυτός απουσιάζει ή κω¬ 
λύεται υπογράφει δετά έγγραφα εκείνα για τα οποία έχει 
εξουσιοδοτηθεί, τηρεί την σφραγίδα του Σταθμού και το 
Αρχείο της εμπιστευτικής αλληλογραφίας τούτο. 

Κρατεί τα κλειδιά του Σταθμού (τρία)ταοποίαταδύοτα 
παραδίδει καθημερινά σε ένα υπάλληλο των κλάδων 
Βρεφονηπιοκομίας ή Νηπιαγωγών {προσωρινός) ή 
Διοικητικού - Λογιστικού ή Διαχειριστικών καθώς επίσης 
και σ’ ένα υπάλληλο από το λοιπό προσωπικό που εκτελεί 
πρωινό ωράριο εργασίας αλλά και σε κάθε άλλο υπάλλη¬ 
λο όταν παρίοταται ανάγκη. 

Κρατεί το ένα από τα δύο κλειδιά της αποθήκης (το άλ¬ 
λο κρατείται από τον υπάλληλο των κλάδων Διοικητικού - 
Λογιστικού ή Διαχειριστών και σε περίπτωση που δεν υ¬ 
πηρετεί τέτοιος υπάλληλος ή υπηρετεί αλλά κωλύεται ή 
απουσιάζει από το νόμιμο αναπληρωτή του Διευθυντή. 

Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης μέχρι τέσσερις και μισή ώρες από 
το κανονικό ωράριο εργασίας του, όταν στο Σταθμό υπη¬ 
ρετεί υπάλληλος των κλάδων Διοικητικού - Λογιστικού ή 
Διαχειριστών και σε περίπτωση που δεν υπηρετεί τέτοιος 
υπάλληλος ή υπηρετεί αλλά απουσιάζει ή κωλύεται μέχρι 
δύο και μισή ώρες από το κανονικό του ωράριο. 

Φροντίζει για την υγιεινή κατάσταση των παιδιών, κα- 
τευθύνειτοπροσωπικό καθαριότητας ως προς την σωμα¬ 
τική καθαριότητα των νηπίων. 

Επιβλέπει την καθαριότητα του Σταθμού και φροντίζει 
για την σωστή λειτουργία καθώς και για την έγκαιρη πα¬ 
ρασκευή του φαγητού. 

Συνεργάζεται με τον υπάλληλο του Διοικητικού και το 
Διοικητικό Σ/λιο για την κατάρτιση του ετήσιου 
Προϋπολογισμού εσόδων και εξόδων του Σταθμού και 
του απολογισμού και ισολογισμού τούτου. 

Επιμελείται για τον εφοδιασμό του Σταθμού που πραγ¬ 
ματοποιείται από τον υπάλληλο του Διοικητικού όσον α¬ 
φορά στα αναγκαία τρόφιμα και λοιπά είδη και υλικά κα¬ 
θώς και για την φύλαξη, συντήρηση και διάθεση αυτών. 

Ενημερώνει το προσωπικό των κλάδων νηπιαγωγών ή 
βρεφο νήπιο κομίας γιατα εισερχόμενα κάθε φορά έγγ ραφα 
στο Σταθμό ώστετο προσωπικό αυτό να είναι σε θέση νατό 
αναπληρώνει σε περίπτωση απουσίας του ή κωλύματος. 

Συγκαλεί ύστερα από απόφαση του Διοικητικού 
Συμβουλίου συγκέντρωση γονέων και κηδεμόνων τουλά¬ 
χιστον δύο φορές το χρόνο στην οποία παρευρίσκεται ο¬ 
πωσδήποτε ο ίδιος, ένα από τα μέλη του Διοικητικού Σ/λί- 
ου και αν το επιθυμούν οι λοιποί υπάλληλοι. 

Σκοπός της συγκέντρωσης είναι η αναταλλαγή απόψε¬ 
ων μεταξύ των γονέων και κηδεμόνων και Διοίκησης για 
λειτουργικά θέματα ταου Σταθμού, η ενημέρωσή τους σε 
ότι αφορά την ψυχοσωματική υγεία των παιδιών τους και 
η υποβοήθησή τους στο έργο του προσωπικού για την 


προαγωγή της αυτοεξυπηρέτησης των παιδιών τους. 

Τηρεί από τα βιβλία Διοίκησης στου Σταθμού τα εξής: 
Βιβλίο παρουσίας προσωπικού. 

Βιβλίο εμπιστευτικού πρωτοκόλλου. 

Βιβλίο παρατηρήσεων μελών Διοικητικού Σ/λίου. 

Βιβλίο διδαχθείσης ύλης. 

Στο βιβλίο αυτό καταχωρούν και υπογράφουν καθημε¬ 
ρινά τόσο ο ίδιος όσο και οι υπάλληλοι των κλάδων 
Νηπιαγωγών και Βρεφονηπιοκομίας τη διδαχθείσα ύλη. 

Συνυπογράφει με το διαχειριστή τα δελτίαεισαγωγής υ¬ 
λικού, υπογράφειτις μισθοδοτικές καταστάσεις των απο- 
δοχώντου προσωπικού που έχειτην ιδιότητατου δημοσί¬ 
ου υπαλλήλου οι οποίες συντάσσονται από τον υπάλληλο 
του κλάδου Διοικητικού. 

Παρακουθεί και ελέγχει σε τακτικά χρονικά διαστήματα 
τα βιβλία διαχειρήσεως και διοικήσεως και λοιπά παρα¬ 
στατικά στοιχεία. 

Ασκεί τα καθήκοντα του υπαλλήλου του κλάδου 
Διοικητικού σε περίπτωση που δεν υπηρετεί στο Σταθμό 
τέτοιος υπάλληλος ή υπηρετεί αλλά απουσιάζει κωλύεται 
ως και εκτελεί κάθε άλλη εργασία σε περίπτωση έκτακτης 
ανάγκης. 

Όταν δεν υπηρετεί Διευθυντής ή υπηρετεί αλλά απου¬ 
σιάζει ή κωλύεται όλα τα παραπάνω καθήκοντα ασκεί ο 
νόμιμος αναπληρωτής του. 

Β. Υπάλληλοι κλάδων Βρεφονηπιοκομίας ή 
Νηπιαγωγών 

Φροντίζουν για την σωστή ψυχοσωματική υγεία και ψυ¬ 
χοκινητική εξέλιξη των παιδιών με πραγματοποίηση ατο¬ 
μικών προγραμμάτων ανάλογα με την ηλικία του. 

Εισηγούνται στο Διευθυντή στο Σταθμού για τον έγκαι¬ 
ρο εφοδιασμό των αιθουσών και τα απαιτούμενα είδη και 
ευθύνονται γαιτην είσοδο κάθε ατόμου σ' αυτές. 

Επιβλέπουν για την τακτοποίηση των κρεββατιών των 
παιδιών και των λοιπών επίπλων και για τον κατάλληλο α¬ 
ερισμό των αιθουσών. 

Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 

Καταχωρούν και υπογράφουν καθημερινά τη διδαχθεί- 
σα ύλη στο σχετικό βιβλίο που τηρείται από το Διευθυντή. 

Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

Παρακολουθούν τη διανομή του φαγητού στα παιδιά 
που πραγματοποιείται από το βοηθητικό προσωπικό μα¬ 
γειριού και το προσωπικό καθαριότητας. 

Επίσης φροντίζουνταπαιδιά κατά την ώρατου φαγητού 
τους. Επιλαμβάνονται για την ανάπαυση των παιδιών. 
Διατηρούν επαφή μετους γονείς ή κηδομόνες και τους ε¬ 
νημερώνουν για την συμπεριφορά και τη ψυχοσωματική 
υγεία των παιδιών του τμήματός τους. 

Βοηθούν το Διευθυντή κατά τις ώρες που δεν απασχο¬ 
λούνται μετά παιδιά, στην Διοικητική και Διαχειριστική ερ¬ 
γασία σε περίπτωση ανάγκης με υπόδειξητου Διευθυντή. 

Οι υπάλληλοι του κλάδου Βρεφονηπιοκομίας εφόσον υ¬ 
πηρετούν σε τμήματα βρεφών έχουν πείρα από τα προα- 
ναφερόμενα καθήκοντα και τ' ακόλουθα. 

Φροντίζουν για την ικανοποίηση των ατομικών και σω¬ 
ματικών αναγκών των βρεφών (καθαριότητα, διατροφή). 
Επιμελούνται του καθημερινού ιματισμού των βρεφών 
που παραλαμβάνουν από τον υπάλληλο του κλάδου 
Διοικητικού ευθυνόμενοι για κάθε απώλεια ή αδικαιολό- 
γηση καταστροφή του. 

Γ Υπάλληλος του κλάδου Διοικητικού προσωπικού 
Εκτελείχρέη Γραμματέα στο Διοικητικό Συμβούλιο του 
Σταθμού και καταχωρεί τις αποφάσεις που λαμβάνονται 
απ’ αυτό στο βιβλίο πρακτικών Συνεδριάσεων. 

Ενημερώνει κάθε μέρα το Διευθυντή για τα παρόντα στο 
Σταθμό παιδιά. 

Είναι υπεύθυνος για την προμήθεια και τον έγκαιρο ε¬ 
φοδιασμό του Σταθμού με τα αναγκαία τρόφιμα και λοιπά 
υλικά για τη ν καλή φύλαξη, συντή ρηση και διάθεση του υ¬ 
λικού καθώς και για την λοιπή εν γένει περιουσία του 
Σταθμού σύμφωνα με τις εκάστοτε αποφάσεις του 
Διοικητικού Συμβουλίου. 

Εκδίδει και συνειπογράφει με τον Πρόεδρο, τον ελεγκτή 
και τον Διευθυντή τις διπλότυπες αποδείξεις είσπραξης, 
τα δελτία εισαγωγής υλικού και μετο μάγειρα τα δελτία ε¬ 
ξαγωγής υλικού. 

Συντάσσει τις μισθολογικές καταστάσεις του πάσης φύ- 
σεως προσωπικού του Σταθμού και υπογράφει εκείνες 
που αφορούντο προσωπικό που δεν έχει την ιδιότητατου 
δημοσίου υπαλλήλου. 

Συνεργάζεται με τον Διευθυντή για τον καθορισμό της 
ποσότητας των αναγκαίων τροφίμων και λοιπών υλικών. 

Τηρεί άλατα διοικητικά και διαχειριστικά βιβλία εκτός ε¬ 
κείνων που τηρεί ο Δ/ντής. 

Καταχωρεί κάθε μέρα στα διαχειριστικά βιβλία τις εισα¬ 
γωγές και εξαγωγές τροφίμων και λοιπών υλικών καθώς 
επίσης τις εισπράξεις και πληρωμές που πραγματοποιού¬ 
νται κάθε φορά ευθυνόμενος για την καλή τήρηση και έ¬ 
γκαιρη καταχώρηση στα βιβλία αυτά των απαιτουμένων 
εγγράφων. Συγκεντρώνει όλα τα απαραίτητα δικαιολογη- 
τικά βάσει των οποίων εκδίδει τα χρηματικά εντάλματα 
πληρωμήςτα οποία αποστέλειστην ΔΟΥ προς εξόφληση. 

Είναι υπεύθυνος για την συγκέντρωση και απόδοση έ¬ 
γκαιρα στα αρμόδια ταμεία των γενομένων κρατήσεων. 

Είναι υπεύθυνος γενικά γιατηντήρησητων λογ/σμώντη 
συγκέντρωση των παραστατικών στοιχείωντης διαχείρη- 
σης και την φύλαξη και ταξινόμηση των δικαιολογητικών 
έτσι που να είναι ευχερής ο έλεγχος σε οποιοδήποτε χρό¬ 
νο. 

Παραλαμβάνειπαρουσίατου Δ/ντή τατρόφιμα καιτα υ¬ 
λικά αφού προηγουμένως ζυγίσει αυτά και φροντίσει 
στην συνέχεια για την αποθήκευσή τους. 

Συνεργάζεται με το Δ/ντή για την κατάρτιση του 
Προϋπολογισμού εσόδων και εξόδων καθώς και τον απο¬ 
λογισμό του Σταθμού. 

Συντάσσει την αλληλογραφία του Ιδρύματος εκτός της 
εμπιστευτικής. 

Τηρεί το αρχείο του Σταθμού, την κείμενη νομοθεσία, 
τον κανονισμό λειτουργίας, τις εγκύκλιες οδηγίες του 
Υπουργείου, είναι υπεύθυνος και υπόλογος για το κάθε 
χρήσεως υλικού του Σταθμού. 

Εκτελεί κάθε άλλη εργασία σε περίπτωση έκτακτης α¬ 
νάγκης με υπόδειξη του Δ/ντή. 

Σε περίπτωση που δεν υπηρετεί στο Σταθμό υπάλληλος 
του κλάδου αυτού ή υπηρετεί αλλά απουσιάζει ή κωλύε¬ 
ται τα καθηκοντά του ασκεί ο Δ/ντής ή υπάλληλος του 
Δήμου που ορίζεται από το Δ/κό Σ/λιο. 

Δ' Υπάλληλοι κλάδου βοηθητικού προσωπικού 
Παραλαμβάνει την αναγκαία ποσότητα τροφίμων και υ¬ 
πογράφει τα σχετικά δελτία εισαγωγής. 

Είναι υπεύθυνος για την επιμελημένη και έγκαιρη κατα¬ 
σκευή του φαγητού σύμφωνα με τον ισχύον ποσοστολό- 
γιο και διαιτολόγιο. Φροντίζει για το σερβίρισμα του προ¬ 


γεύματος και του μεσημβρινού φαγητού. Είναι αποκλει¬ 
στικά υπόλογος για τα μαγειρικά σκεύη και λοιπά είδη ε- 
στιάσεως που παραλαμβάνει από τον υπάλληλο του κλά¬ 
δου Διοικητικού και οφείλει να φροντίζει για την καλή συ¬ 
ντήρηση και καθαριότητα αυτών καθώς και του χώρου 
του μαγειριού, ευθυνόμενος για κάθε απώλεια ή αδικαιο- 
λόγηση καταστροφή τους. 

Φροντίζει για την έγκαιρη τακτοποίηση των προμηθευ- 
ομένωντροφίμων και ειδών καθαριότητας στον κατάλλη¬ 
λο χώρο αποθήκευσης αυτών και μεριμνά για την διατή¬ 
ρηση τηςτάξης και της καθαριότητας του χώρου αυτού. 

Σε όλες τις παραπάνω εργασίες βοηθείται από τον υ¬ 
πάλληλο του ίδιου κλάδου που έχει ορισθεί ως προσωπι¬ 
κό καθαριότητας - βοηθητικών εργασιών. 

Εκτελεί κάθε άλλη εργασία ο ίδιος καθώς και ο βοηθός 
του αν υπάρχει σε περίπτωση έκτακτης ανάγκης με υπό¬ 
δειξη του Δ/ντή. 

β’ Υπάλληλος προσωπικού καθαριότητας - βοηθητικών 
εργασιών 

Εκτελεί τις εργασίες καθαριότητος όλων των εσωτερι¬ 
κών και εξωτερικών χώρων του Σταθμού, εκτός εκείνων 
του μαγειριού και αποθήκης. 

Είναι αποκλειστικά υπόλογος για το γενικό ιματισμό του 
σταθμού που παραλαμβάνει από τον υπάλληλο του 
Διοικητικού και οφείλει να μεριμνά για την καλή συντήρη¬ 
ση καθαριότητα και φύλαξη αυτού στον κατάλληλο χώρο 
αποθήκευσής του ευθυνόμενος για κάθε απώλεια ή κατα¬ 
στροφή. 

Βοηθά το μάγειρα σε περίπτωση που δεν υπάρχει βοη¬ 
θός μάγειρα στην προετοιμασία του φαγητού των παι¬ 
διών. 

Φροντίζει για την διανομή του φαγητού, παρευρίσκεται 
στο χώρο της τραπεζαρίας και βοηθά τους υπαλλήλους 
καθόλητη διάρκεια του φαγητού των παιδιών. 

Φροντίζει μετά το τέλος του φαγητού για τη συγκέ¬ 
ντρωση και μεταφορά στο χώρο του μαγειριού των ειδιόν 
εστιάσεως. 

Βοηθά εφ’ όσον παρίσταται ανάγκη στην προετοιμασία 
των παιδών του νηπιακού τμήματος για την μεσημβρινή 
τους ανάπαυη καθώς και στην ετοιμασία αυτών για την α¬ 
ποχώρησή τους από το Σταθμό. 

Σε περίπτωση κωλύματος ή ασθένειας του υπαλλήλου 
που έχει ορισθεί να ασκεί καθήκοντα μαγείρου και μη υ- 
πάρχοντος άλλου στον κλάδο βοηθητικού προσωπικού, 
εκτελεί τα καθήκοντα του μαγείρου μέχρι την πρόσληψη 
εκτάκτου. 

Επιλαμβάνεται της καθαριότητας των παιδιών του νη- 
πιακού τμήματος. 

Εκτελεί κάθε άλλη εργασίας σε περίπτωση έκτακτης α¬ 
νάγκης με υπόδειξη του Διευθυντή. 

Άρθρο 8 

Για θέματα που αναφέρονται στην εγγραφή παιδιών, δι- 
καιολογητικά εγγραφής, επανεγγραφή παιδιών, καταβο¬ 
λή τροφείων για τα βρέφη, διαγραφή παιδιών, μεταφορά 
παιδιών στο Σταθμό, προσέλευση και αποχώρηση παι¬ 
διών, ημερήσιο πρόγραμμα απασχόλησης παιδιών, ιατρι¬ 
κή παρακολούθηση παιδιών, διατροφή παιδιών, διαιτολό¬ 
γιο.ποσοστό λόγω τροφίμων, διαμονή και διατρο¬ 

φή προσωπικού, ωράριο εργασίας, κανονισμός 
προσωπικού, βιβλίων διοίκησης και διαχειριστικά βιβλία έ¬ 
χουν εφαρμογή οι διατάξεις της υπ’ αριθμ. Γ2α/οικ. 
4108/88/ΦΕΚ 546/88/τ.Β του Υπουργού Υγείας Πρόνοιας 

και Κοινωνικών Ασφαλίσεων, Διεύθυνσης Παιδικής 
Προστασίας και οι διατάξεις του Δημοτικού και Κοινοτικού 
Κώδικα (Π.Δ. 410/1995). 

Η απόφαση αυτή πήρε αυξ. αριθμ. 75/1.11.1996. 

1. Από τις διατάξεις της απόφασης αυτής προκαλείται 
δαπάνη. 

α) Δρχ. 28.100.000 σε βάρος της Νομαρχιακής 
Αυτοδιοίκησης Σάμου για το έτος 1997 (ΚΑΕ 2843 4- ΚΑΕ 
2341). 

β) Το υπόλοιπο ποσό περίπου 20.000.000 θα καλύπτεται 
από ίδιους πόρους. 

Για τη δαπάνη προσωπικού έτους 1997 έχει εγγράφει 
πίστωση στον προϋπολογισμό του Δημοτικού Νομικού 
Προσώπου «Δημοτικός Παιδικός Σταθμός Σαμίων» ύ¬ 
ψους δρχ. 17 . 000.000 στον Κ.Α. 1/05/112.2. 

2. Ανάλογη κατανομή δαπάνης θα ισχύει καιγιατα επό- 
μιενα χρόνια λειτουργίας του. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σάμος, 5 Ιουνίου 1997 

Με εντολή Γενικού Γραμματόα Βορείου Αιγαίου 
Ο Αναπληρωτής Περ/κού Δ/ντή 
ΕΜΜ. ΧΑΤΖΗΜΙΧΑΛΗ 

-*- 

Αριθ. 1801/οικ. σχετ. 1280 (2) 

Συμπλήρωση της 1280/19.5.97 απόφασης Νομάρχη 
Αιτωλ/νίας «περί χορηγήσεως αδειών από Προέδρους 
Κοινοτήτων». 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1. Τις διατάξεις της Υπουργικής Απόφασης 
60885/4983/90 «περί χορηγήσεως αδειών από Προέδρους 
Κοινοτήτων» (ΦΕΚ 656/Β/16.10.90), που μεταγενέστερα 
τροποποιήθηκε με την 21800/25.10.96 απόφαση. 

2. Την υπ' αριθ. 305/2.5.97 εισήγηση του Τ.Π.Ε. 
Ναυπάκτου. 

3. Τις διατάξεις του άρθρου 29Ατου Ν. 1558/85 όπως αυ¬ 
τό προστέθηκε με το άρθρο 27του Ν. 2081 /92 (ΦΕΚ 154/Α) 
και ότι από τις διατάξεις αυτής της απόφασης δεν προκα- 
λείται δαπάνη σε βάρος του κρατικού προϋπολογισμού. 

4. Τις διατάξεις του Ν. 2218/94/ΦΕΚ 90/Α/13.6.94 και 
του Ν. 2240/94 ΦΕΚ 153/Α/16.9.94 «περί Νομαρχιακής 
Αυτοδιοίκησης». 

5. Το ΦΕΚ 355/Β/4.5.95 «Δημοσίευση Οργανισμού 
Νομαρχιακής Αυτοδιοίκησης Αιτωλ/νίας». 

6. Τη σύμφωνη γνώμοδότηση του Συμβουλίου ΧΟΠ ό¬ 
πως διατυπώθηκε στην 10/97 πράξη θέμα 3ον αυτού, α¬ 
ποφασίζουμε: 

Συμπληρώνεται η υπ’ αριθ. 1280/19.5.97 απόφαση 
Νομάρχη Αιτωλ/νίας ως εξής: 

1) Δίνεται το δικαίωμα στους Προέδρους των 
Κοινοτήτων α) Αχλαδοκάστρου και β) Κλεπάς Επαρχίας 
Ναυπακτίας να χορηγούν οικοδ. άδειες σύμφωνα με τις 
διατάξες της 60885/4983/90 Υπουργικής Απόφασης. 

2) Παραμένουν σε ισχύ οι προγενέστερες αποφάσεις. 

Η ισχύς της παρούσης αρχίζει από τη δημοσίευσή της 

στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι. 11 Ιουνίου 1997 
Ο Νομάρχης 
ΓΙΑΝΝΗΣ ΒΑΪΝΑΣ 


Αριθ-5326 (3) 

Τροποποίηση της 21492/4.9.95 απόφασης Αναπληρωτή 
Περιφερειακού Διευθυντή Ν. Μεσσηνίας. 

Ο ΑΝΑΠΛΗΡΩΤΗΣ ΠΕΡΙΦ. Δ/ΝΤΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις των άρθρων 277 έως και 284 του Π.Δ. 
410/95 (Δ.Κ.Κ.). 

2. Την αριθ. 21492/4.9.95 απόφασή μας με την οποία συ¬ 
στήσαμε Αμιγή Δημοτική Επιχείρηση με την επωνυμία 
«ΚΕΝΤΡΟ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΤΟΥ ΔΗΜΟΥ 
ΚΑΛΑΜΑΤΑΣ - Κ.Ε.Κ.) (Φ.Ε.Κ. 843/Β/5.10.95). 

3. Την αριθ. 687/27.11.96/5326/8.4.97 απόφαση του 
Δ.Σ. Καλαμάτας με την οποία τροποποιείται η προηγού¬ 
μενη 367/95 ίδια περί σύστασης της ως άνω δημοτικής 
Επιχείρησης, μόνο ως προς τον σκοπό, αποφασίζουμε: 

Τροποποιούμε μόνο ως προς το άρθρο 2 την αριθ. 
21492/4.9.95 απόφασή μας περί σύστασης αμιγούς δη¬ 
μοτικής επιχείρησης με την επωνυμία «ΚΕΝΤΡΟ 
ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ Κ.Ε.Κ. ΔΗΜΟΥ ΚΑΛΑ¬ 
ΜΑΤΑΣ» ως εξής: 

1. ΑΡΘΡΟ 2: ΣΚΟΠΟΣ 

Ο σκοπός της Επιχείρησης είναι η υλοποίηση προγραμ¬ 
μάτων συνεχιζόμενης Επαγγελματικής Κατάρπσης ή και 
συναφείς προς το αντικείμενο αυτό δραστηριότητες (έρευ¬ 
να - μελέτες). Ο σχεδιασμός η οργάνωση η εφαρμογή και η 
υλοποίηση προγραμμάτων Επαγγελματικής Κατάρτισης 
για τις ομάδες στόχου της Κοινωνικού αποκλεισμού στο 
πλαίσιο του επιχειρησιακού προγράμματος «Καταπολέ¬ 
μηση του αποκλεισμού από την αγορά εργασίας». 

2. Από τις διατάξεις της παρούσας απόφασης δεν προ¬ 
κύπτει δαπάνη σε βάροςτου Προϋπολογισμού του Δήμου 
και του ίδιου του Κ.Ε.Κ. 

3. Κατάτα λοιπά ισχύει η αριθ. 21492/95 απόφασή μας. 
Η παρούσα απόφαση να δημοσιευθεί στην Εφημερίδα 

της Κυβερνήσεως. 

Καλαμάτα, 4 Ιουνίου 1997 
Με εντολή Γεν, Γραμ. Περιφ. Πελ/σου 
Ο Αναπλ. Περ. Δ/ντή 
ΜIX. ΚΑΤΣΙΚΕΑΣ 
-♦- 

Αριθ. 3393 Η) 

Τροποποίηση και συμπλήρωση της 2430/27.10.1995 από¬ 
φασης για σύσταση της αμιγούς κοινοτικής επιχείρη¬ 
σης Εξοχής με την επωνυμία «Κοινοτική Εταιρία 
Τοπικής Ανάπτυξης Εξοχής (Κ.Ε.Τ.Α. Εξοχής)», που 
δημοσιεύθηκε στο Φ.Ε.Κ. 963/ 24.11.1995/τεύχος Β . 

Ο ΑΝΑΠΛΗΡΩΤΗΣ ΠΕΡΙΦ. ΔΙΕΥΘΥΝΤΗ Ν. ΞΑΝΘΗΣ 

Έχοντας υπόψη: 

1. Τις διατάξεις της παρ. 3του άρθρου 277 του Π. Δ/τος 
410/1995 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμ. 
25027/9.4.1984 που δημοσιεύτηκε στο 244/19.4.84 ΦΕΚ 
Τ.Β'. 

3. Το Π. Δ/γμα 250/89 που δημοσιεύτηκε στο 118/Α/- 
10.5.89 ΦΕΚ «Μεταβίβαση αρμοδιοτήτων του Υπουργού 
Εσωτερικών στους Νομάρχες». 

4. Το Νόμο 2240/1994 «Συμπλήρωση διατάξεων για τη 
Νομαρχιακή Αυτοδιοίκηση και άλλες διατάξεις (ΦΕΚ 
153/Λ'Ί6.9.1994). άρθρο4παρ. 6. 

5. Την 2430/27.10.1995 όμοιά μας που δημοσιεύθηκε 
στο ΦΕΚ 968/24.11.1995/τεύχος Β'. 

6. Την από 10.2.1997 απόφαση του Διοικητικού 
Συμβουλίου της Κοινοτικής Εταιρείας Τοπικής Ανάπτυξης 

Εξοχής- , „ 

7. Την 30/1997 απόφαση του κοινοτικού συμβουλίου 
Εξοχής. 

8. Την από 28.5.1997 Οικονομοτεχνική μελετη τροπο¬ 
ποίησης και συμπλήρωσης των σκοπών της ίδιας 
Εταιρείας (Κ.Ε.Τ.Α.), αποφασίζουμε: 

1. Τροποποιούμε και συμπληρώνουμε την 2430/- 
27.10.1995 όμοιά μας που δημοσιεύθηκε στο ΦΕΚ 968/- 
24.11.1995/τεύχος Β' και ειδικότερα την παράγραφο 2 ως ε¬ 
ξής: 

Σκοπός της Επιχείρησης είναι και η παροχή τεχνικής κά¬ 
λυψης σε οργανισμούς τοπικής αυτοδιοίκησης, σε 
Δημόσια ή Ιδιωτικά Ιδρύματα και Εταιρείες και η παροχή, 
επίσης Διοικητικών, Νομικών και Οικονομολογικών υπη¬ 
ρεσιών προς Οργανισμούς τοπικής αυτοδιοίκησης ή ιδιω¬ 
τικές επιχειρήσεις. 

2. Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού της κοινότητας Εξοχής το ύψος της οποίας δεν μπο¬ 
ρεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 3 Ιουνίου 1997 

Με εντολή Γεν. Γρ. Περιφ. Ανατ. Μακεδονίας - Θράκης 
Ο Αναπλ. Περ/κού Δ/ντή 
ΣΑΒΒΑΣ ΚΟΣΜΙΔΗΣ 

-- —4 - 

Αριθ. 734 (5) 

Απαγόρευση κυνηγίου ορεινής πέρδικας στην περιφέ¬ 
ρεια Λιδορικίου Ν. Φωκίδας. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥ Δ/ΝΤΗ Ν. ΦΩΚΙΔΑΣ 
Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παράγ. 3 του Ν. 177/75 
«Περί αντικαταστάσεως και συμπληρώσεως διατάξεων 
τινώντου Ν. Δ/τος 86/69 «Περί δασικού Κώδικος». 

2. Τις διατάξεις της αριθ. 414985/29.11.85 (ΦΕΚ 
757/Β/18.12.85) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α/22.3.1993) 
«Περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξεις του Ν. 2218/1994 (ΦΕΚ 90/Α/13.6.94) 
«Ίδρυση Νομαρχιακής Αυτ/σης, τροποποίηση διατάξεων 
για την πρωτοβάθμια αυτοδιοίκηση και την περιφέρεια 
και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α/16.9.94) 
«Συμπλήρωση διατάξεων για τη Νομαρχιακή Αυτ/ση και 
άλλες διατάξεις». 

6. Το άρθρο 29Α του Ν. 1558/85 «Κυβέρνηση και 
Κυβερνητικά όργανα» που προστέθηκε με το άρθρο 27 
του Ν. 2081/92 (ΕτΚ, Α 154/10.9.92). 

7. Του άρθρου 14 του Ν. 2399/96 «Υλοποίηση εισοδη¬ 
ματικής πολιτικής και άλλες διατάξεις». 

8. Τη με αριθ. 2342/30.4.96 απόφαση του Γεν. 
Γραμματέα Περιφ. Στερ. Ελλάδας «Περί ορισμού Αναπλ. 
Περ/κού Δ/ντή του Ν. Φωκίδας». 


9. Την με αριθ. 593/27.3.97 εισήγηση του Δασαρχείου 
Λιδορικίου σε συνδυασμό με τη σκοπιμότητα απαγόρευ¬ 
σης του κυνηγίου για την προστασία, ανάπτυξη, αναπα¬ 
ραγωγή και εκμετάλλευση του θηραματικού πλούτου, και 
της άγριας πανίδας της Χώρας μας. αποφασίζουμε: 

Απαγορεύουμε το κυνήγι της ορεινής πέρδικας 
(ΑΙθοΙοπο ΟΓ3Θ03) για πέντε (5) χρόνια, από 1.8.1997 μέ¬ 
χρι 31.7.2002 σε ολόκληρη την περιφέρεια του 
Δασαρχείου Λιδορικίου (Επαρχία Λωρίδας). 

Το Δασαρχείο Λιδορικίου παρακαλείταιγια την έκδοση 
της σχετικής απαγορευτικής διάταξης Θήρας της ορεινής 
πέρδικας την οποία και θα κοινοποιήσει εκτός των άλλων 
αποδεκτών στο Υπ. Γεωργίας, στην Κυνηγ. Συν/σία 
Ελλάδος και στην Δ. ΚΟΣΕ. 

Απότις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (άρθρο 3 Ν. 177/75 ΦΕΚ205/Α/1975) και θα 
ισχύσει από το κυνηγετικό έτος 1997 - 98. 

Άμφισσα, 6 Ιουνίου 1997 

Ο Αναπλ. Περ/κού Δ/ντή 
ΚΩΝ/ΝΟΣ Β. ΚΑΛΥΒΑΣ 

-♦ - 


( 6 ) 


Απόφαση 167 

Μεταβίβαση αρμοδιότητας επί ασφ/κής περιοχής, από το 
Τοπικό Υποκ/μα ΙΚΑ Ν. Φιλαδέλφειας, στο Τοπικό 
Υποκ/μα ΙΚΑ Αγ. Αναργύρων. 


ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση Δ.Σ. ΙΚΑ 18/8.5.1997) 

Αφού έλαβε υποψη: 

α) Τις διατάξεις του άρθρου 13τουΑΝ. 1846/51. 

β) Τις διατάξεις των άρθρων 2, 3 και 4 του Κ.Α. ΙΚΑ. 

γ) Τις διατάξεις του άρθρουδτου Ν. 861/79που αντικα¬ 
τέστησε τα άρθρα 5 και 7 του Ν .Δ. 3710/57. 

δ) Τις διατάξεις του άρθρου 12 περί Κανονισμούτων ερ¬ 
γασιών του Διοικητικού Συμβουλίου του Ιδρύματος 
Κοινωνικών Ασφαλίσεων (Α.Υ.Ε. 9615/22.2.37). 

ε) Τις αριθ. 85/30.1.97 και 24/21.3.97 αποφάσεις των 
Τ.Δ.Ε. των τοπικών Υποκ/των ΙΚΑ Αγ. Αναργύρων και Ν. 
Φιλαδέλφειας αντίστοιχα. 

στ) Την από 21.4.97 εισήγηση της Δ/νσης Ασφ/σης - 
Εσόδων. 

ζ) Το γεγονός ότι απάτην εφαρμογή της απόφασης αυ¬ 
τής δεν προκαλείται επιβάρυνση στον προϋπολογισμό 
του ΙΚΑ, αποφασίζει ομόφωνα: 

1. Να υπαχθεί η ασφαλιστική περιοχή που περικλείεται 
μεταξύ των οδών Κ. Παλαμά, Σκρά, Λέσβου (δεξιά και α¬ 
ριστερά), Ταΰγετου και Μπουμπουλίνας (Πάρνηθος), αρ¬ 
μοδιότητας Τοπικού Υποκ/τος ΙΚΑ Ν. Φιλαδέλφειας, στο 
Τοπικό Υποκ/μα ΙΚΑ Αγ. Αναργύρων. 

2. Την δημοσίευση της απόφασης αυτής στην 
Εφημερίδα της Κυβερνήσεως. 

Η απόφαση αυτή ισχύει από την 1η του μεθεπόμενου 
μήνα, εκείνου μέσα στον οποίο θα δημοσιευθεί στην 
Εφημερίδα της Κυβερνήσεως και είναι εκτελεστή πριν α¬ 
πάτην επικύρωση των πρακτικών. 


Ο Υποδιοικητής - Αναπληρωτής Πρόεδρος Δ.Σ. 
ΑΝΤΩΝΗΣ ΚΑΡΡΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στη Φ. 711 /Β7/146/14.3.96 απόφαση του ΥΠΕΠΘ που 
δημοσιεύτηκε στο ΦΕΚ 241 /τ.Β'/11.4.96 γίνονται οι παρα¬ 
κάτω διορθώσεις: 

1. Από το εσφαλμένο: 

Έγκριση Διαπανεπιστημιακού Π.Μ.Σ. του τμήματος 
Μεθοδολογίας, Ιστορίας και Θεωρίας της Επιστήμης, 
στην «Λογική και Θεωρία Αλγορίθμων και Υπολογισμών» 
του Πανεπιστημίου Αθηνών, στο ορθό: 

«Έγκριση Διαπανεπιστημιακού Π.Μ.Σ. του τμήματος 
Μαθηματικών, στην «Λογική και Θεωρία Αλγορίθμων και 
Υπολογισμών»του Πανεπιστημίου Αθηνών». 

2. Από εσφαλμένο: 

«Εγκρίνουμε από το Ακαδημαϊκό έτος 1995-1996 τη λει¬ 
τουργία Διαπανεπιστημιακού Προγράμματος 
Μεταπτυχιακών Σπουδών (Π.Μ.Σ.) του τμήματος 
Μαθηματικών στην «Λογική και Θεωρία Αλγορίθμων και 
Υπολογισμών» του Πανεπιστημίου Αθηνών, το οποίο κα¬ 
τάρτισαν οι Γενικές Συνελεύσεις του αναφερομένου τμή¬ 
ματος και των τμημάτων: 
α) Μαθηματικών του Πανεπιστημίου Αθηνών, 
β) Πληροφορικής του Πανεπιστημίου Αθηνών, 
γ) Ηλεκτρολόγων Μηχανικών και Μηχανικών 
Υπολογιστών του Ε.Μ.Π. 
δ) Γ ενικού του Ε.Π.Μ. και 

ε) Μηχανικών Η/Υ και Πληροφορικής του 
Πανεπιστημίου Πατρών». 

Στο ορθό: 

«Εγκρίνουμε από το Ακαδημαϊκό έτος 1995-1996 τη λει¬ 
τουργία Διαπανεπιστημιακού Προγράμματος 
Μεταπτυχιακών Σπουδών (Π.Μ.Σ.) του τμήματος 
Μαθηματικών στην «Λογική και Θεωρία Αλγορίθμων και 
Υπολογισμών» του Πανεπιστημίου Αθηνών, το οποίο κα¬ 
τάρτισαν οι Γ ενικές Συνελεύσεις του αναφερομένου τμή¬ 
ματος και των τμημάτων: 

α) Μεθοδολογίας, Ιστορίας και Θεωρίας της Επιστήμης 
του Πανεπιστημίου Αθηνών, 
β) Πληροφορικής του Πανεπιστημίου Αθηνών, 
γ) Ηλεκτρολόγων Μηχανικών και Μηχανικών 
Υπολογιστών του Ε.Μ.Π. 
δ) Γενικού του Ε.Π.Μ. και 

ε) Μηχανικών Η/Υ και Πληροφορικής του 
Πανεπιστημίου Πατρών». 

(Από το ΥΠΕΠΘ) 

-♦- 

( 8 ) 

Στην 7001 /2/826ιβ/22.5.1997 απόφαση του Αρχηγού της 


Ελληνικής Αστυνομίας «Εσωτερική λειτουργία της 
Διεύθυνσης Αμεσης Δράσης Θεσσαλονίκης», που δημοσι¬ 
εύτηκε στο ΦΕΚ439/28.5.1997 (τεύχος Β ), γίνονται οι εξής 
διορθώσεις σφαλμάτων: 

α. Στον πρώτο στίχο του εδαφίου βτηςπαρ. 4του άρθρου 
8 από το εσφαλμένο «ότττε» στο ορθό «όποτε». 

β. Στο δεύτερο στίχο της παρ. 2του άρθρου 10 από το ε¬ 
σφαλμένο «ακολούθως» στο ορθό «ακόλουθες». 

γ. Στον πρώτο στίχο της περιπτώσεως (8) του εδαφίου ε 
της παρ. 2 του άρθρου 10 από το εσφαλμένο «Τη μελέτη 
αστυνομικής» στο ορθό «Τη μελέτη μεθόδων 
αστυνομικής». 

δ. Στον τρίτο στίχο της περιπτώσεως (10) του εδαφίου γ 
της παρ. 2 του άρθρου 11 από το εσφαλμένο «ιδωτικά»στο 
ορθό «ιδιωτικά». 

ε. Στον πέμπτο στίχο του εδαφίου β της παρ, 2 του άρ¬ 
θρου 12 από το εσφαλμένο «υπό έλεγχο» στο ορθό «υπό 
τον έλεγχο». 

στ. Στον πρώτο στίχο της περιπτώσεως (4) του εδαφίου β 
της παρ. 2 του άρθρου 12 από το εσφαλμένο «αλαλγής» 
στο ορθό «αλλαγής». 

ζ. Στον τέταρτο στίχο της περιπτώσεως (4) του εδαφίου β 
της παρ. 2 του άρθρου 12 από το εσφαλμένο «αλαλγών» 
στο ορθό «αλλαγών». 

η. Στον πέμπτο στίχο της περιπτώσεως (4) του εδαφίου 6 
της παρ. 2 του άρθρου 12 από το εσφαλμένο 
«ιδιατερότητες» στο ορθό «ιδιαιτερότητες». 

θ. Στο δεύτερο στίχο της περιπτώσεως 6του άρθρου 14 
από το εσφαλμένο «επιχειρήσεως» στο ορθό 
«επιχειρήσεων». 

ι. Στο δεύτερο στίχο της παρ. 1 του άρθρου 15 από το ε¬ 
σφαλμένο «προς» στο ορθό «προ». 

ια. Στον έκτο στίχο της παρ. 1 του άρθρου 16 από το ε¬ 
σφαλμένο «παραγωγικών» στο ορθό «προαγωγικών». 

ιβ. Στο δέκατο στίχο της παρ. 1 του άρθρου 17 από το ε¬ 
σφαλμένο «τελεπτικό» στο ορθό «τελεοπτικό». 

ιγ. Στο δεύτερο στίχο της παρ. 1 του άρθρου 18από τοε¬ 
σφαλμένο «ταχύτητα» στο ορθό «ταχύτατη». 

ιδ. Στον πρώτο στίχο της περιπτώσεως 5 του άρθρου 18 
από το εσφαλμένο «στος» στο ορθό «στο». 

ιε. Στο δεύτερο στίχο της παρ. 1 του άρθρου 22απότοε- 
σφαλμένο «αυτοτελή» στο ορθό «αυτοτελής». 

ιστ. Στον πρώτο στίχο της παρ. 2 του άρθρου 25 από το ε¬ 
σφαλμένο «στα» στο ορθό «Στα». 

ιζ. Στο δεύτερο στίχο της παρ. 3 του άρθρου 27 από το ε¬ 
σφαλμένο «εγκαταστάσεις» στο ορθό «εγκσταστάτες». 

(Από το Υπουργείο Δημόσιας Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




